# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 19

от 30.10.2019 г.

**Р Е Ш Е Н И Е**

**№ КЗЗ – 19**

**от 30 октомври 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга общо около 554 кв.м. земеделска земя, девета категория, неполивна, от която 456 кв.м. общинска собственост и 98 кв.м. частна собственост, за изграждане на обект: „Улица от о.т. 299 до о.т. 299и“, в землището на гр. Г.Д., части от поземлени имоти с идентификатори 17395.64.4, 17395.64.22, 17395.64.6 и 17395.64.68, община Г.Д., област Б., при граници, посочени в приложения предварителен проект на ПУП – ПП.

**2.** Утвърждава трасе за проектиране, с което се засяга около 1 140 710 кв.м. земеделска земя, от която 61 838 кв.м. трета категория, 492 543 кв.м. четвърта категория, 271 182 кв.м. пета категория, 96 506 кв.м. шеста категория, 4 722 кв.м. седма категория, 140 169 кв.м. осма категория, 21 973 кв.м. девета категория и 51 777 кв.м. десета категория неполивна, частна, общинска и държавна собственост, за нуждите на А.“, за изграждане на обект: „АМ „ХЕМУС“, участък от км 103+150 до км 122+260“, в землищата на гр. У., с. О., с. К., и с. К., община Угърчин и в землищата на с. Р. и с. Л., община Л., област Л., при граници, посочени в приложените проекти на ПУП – ПП и регистри на засегнатите имоти, неразделна част от настоящото решение.

**3.** Утвърждава трасе за проектиране, с което се засяга около 384 кв.м земеделска земя, пета категория, неполивна, общинска собственост, за изграждане на обект: „Улица от о.т. 216 до о.т. 216а“, в землището на с. С., поземлен имот с идентификатор 67636.121.57, община М., област С., при граници, посочени в приложените скица и ПУП – ПРЗ.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**4.** На 2506 кв.м. земеделска земя, шеста категория, неполивна, частна общинска собственост, за изграждане на обекти: „Озеленяване, рекреационни дейности и спорт в УПИ I-4,5“ и „Озеленяване и детска площадка в УПИ II-4,5” в землището на с. Ш., поземлени имоти с идентификатори 83404.232.4 и 83404.232.5, община Д., област В., при граници, посочени в приложените скица и влязъл в сила ПУП–ПП.

На основание чл. 30, ал. 4 от ЗОЗЗ такса не се дължи.

**5.** На 384 кв.м земеделска земя, пета категория, неполивна, общинска собственост, за изграждане на обект: „Улица от о.т. 216 до о.т. 216а“, в землището на с. С., поземлен имот с идентификатор 67636.121.57, община М., област С., при граници, посочени в приложените скица-проект и влязъл в сила ПУП – ПРЗ.

На основание чл. 30, ал. 4 от ЗОЗЗ такса не се дължи.

***IIІ. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**6.** Изменя Решение № КЗЗ-24/29.11.2018 г., точка 14 на Комисията за земеделски земи, както следва:

„Променя предназначението на 645 026 кв.м. земеделска земя, от които 18 844 кв.м. некатегоризируема, 195 458 кв.м. трета категория, 205 220 кв.м. четвърта категория, 86 347 кв.м. пета категория, 4 935 кв.м. шеста категория, 6 185 кв.м. седма категория и 128 037 кв.м. девета категория, неполивна, частна и общинска собственост, за обект: „Актуализация на действащия ПУП-ПРЗ на с.М.“, при граници, посочени в приложения влязъл в сила ПУП-ПРЗ, с изключение на частта му в обхват на имоти с №№ 002213, 002314 и 002238 по КВС на с.М., с обща площ 6 971 кв.м., в обхвата на които ПУП-ПРЗ не е влязъл в сила и съгласно регистъра на имотите за включване в регулация, представляващ неразделна част от настоящото решение.

Собственикът на всеки отделен имот, попадащ в границите на ПУП-ПРЗ, следва да проведе процедура по Глава пета, Раздел ІІ от Правилника за прилагане на Закона за опазване на земеделските земи (ППЗОЗЗ) като заплати дължимата такса на основание чл.30, ал.1 от ЗОЗЗ, в зависимост от характера, начина на застрояване и функционалното предназначение на обекта или обектите, ситуирани в процедирания имот по действащата тарифа към датата на внасяне на преписката в Министерство на земеделието и храните, комплектувана по реда на чл. 37, ал. 4 от ППЗОЗЗ. Собственикът на всеки отделен имот следва да отнеме и оползотвори хумусния пласт от терена, върху който ще се извършва строителството, до шеста категория, включително, на основание чл.14, ал.1 от ЗОЗЗ.

За застроените терени след 01.07.1973г., собственикът на сградите и съоръженията представя документация, предвидена в глава Пета, раздел V на ППЗОЗЗ, въз основа на която се определя дължимата такса по чл.30, във връзка с § 2, ал.2 от ЗОЗЗ.“

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред Върховен административен съд.**